|  |  |
| --- | --- |
| A logo of a coat of arms  AI-generated content may be incorrect. |  |
| UNITATEA CONSOLIDATĂ PENTRU IMPLEMENTAREA PROGRAMELOR IFAD  THE CONSOLIDATED PROGRAMMES IMPLEMENTATION UNIT (CPIU IFAD) | | A black background with white text  AI-generated content may be incorrect. |

**Acest proiect este realizat de Guvernul Republicii Moldova, prin Unitatea Consolidată de Implementarea Programelor IFAD, cu sprijinul Fondului Internațional pentru Dezvoltarea Agricolă**

**Termeni de referință:**

**Selectarea prestatorului de servicii: Specialist granturi pentru reziliența la schimbările climatice**

**Abrevieri:**

|  |  |
| --- | --- |
| TRTP | Îmbunătățirea Capacităților pentru Transformarea Zonei Rurale |
| UCIP IFAD | Unitatea consolidată pentru Implementarea Programelor IFAD |
| FA | Fondul de Adaptare |
| PS | Prestator de Servicii (selectat pentru îndeplinirea acestei sarcini) |
| MAFI | Ministerul Agriculturii și Industriei Alimentare |
| TdR | Termeni de referință |
| GAL | Grup de Acțiune Locală |
| APL | Autoritatea Publică Locală |
| ESP | Politica de mediu și socială |

1. **Client**

Unitatea consolidată pentru Implementarea Programelor IFAD

1. **Contextul țării**

Moldova este o țară mică, foarte dependentă de agricultură, care este principala sursă de trai în zonele rurale, unde trăiește aproximativ 75% din populație.

Agricultura este un sector important de ocupare a forței de muncă în zonele rurale, unde alte locuri de muncă nu sunt suficient de dezvoltate.

În ciuda faptului că în ultimul deceniu Moldova a înregistrat un progres considerabil în dezvoltarea socio-economică și a bunăstării, este încă una dintre cele mai sărace țări din Europa și mai rămân unele segmente ale populației care se confruntă în continuare cu dezavantaje semnificative, inclusiv micii agricultori, femei și tineri.

Fermierii individuali de pe terenuri gospodărești de 10 hectare sau mai puțin reprezintă peste 99% din numărul total de fermieri din Moldova (conform Recensământului Agricol 2011) și produc aproximativ 60% din producția agricolă a țării. Cu toate acestea, profitabilitatea și eficiența lor sunt foarte compromise de lipsa accesului la tehnologii moderne și de alți factori, unul dintre principalii fiind vulnerabilitatea la riscurile legate de schimbările climatice.

Securitatea alimentară este afectată în mod repetat de condițiile meteorologice. Secetă, inundații și altele evenimentele extreme, cum ar fi ploile abundente, grindina, vântul și înghețul apar în mod regulat și au un impact semnificativ asupra mijloacelor de trai din mediul rural și asupra economiei în ansamblu.

În acest context, donatorii internaționali, inclusiv IFAD și Fondul de Adaptare, își acordă resursele pentru a ajuta fermierii să construiască o infrastructură rezistentă la schimbările climatice.

1. **Contextul proiectului**

|  |  |
| --- | --- |
| Proiect | Îmbunătățirea Capacităților pentru Transformarea Zonei Rurale (TRTP) |
| Lansarea proiectului | 13.01.2021 |
| Sfârșitul proiectului | 30.09.2027 |
| Obiectivele proiectului | * Reducerea sărăciei și a imigrației din zonele rurale prin creșterea rezistenței micilor agricultori la schimbările climatice și riscurile economice și asigurarea accesului la piețe. |
| Zona și grupurile țintă ale proiectului | * TRTP are o acoperire națională și este implementat în zonele controlate de Guvernul Moldovei (GoM), cu excepția entităților înregistrate la Chișinău și Bălți. * Grup țintă: fermieri cu orientare comercială și tineri antreprenori care cultivă până la 10 hectare, în special femei. |
| Agenție de implementare | Unitatea Consolidată pentru Implementarea Programelor IFAD |
| Componentele proiectului | Componenta 1. Transformare economică rezistentă:   * 1. Creșterea rezistenței la schimbările climatice   2. Dezvoltarea afacerilor agricole   Componenta 2. Finanțarea antreprenorialului:   * 1. Credit la preț accesibil pentru tineri și femei   2. Dezvoltarea sectorului Finanțelor Rurale |

1. **Contextul Sarcinii / Activităților**

UCIP IFAD va antrena minimum **2,120 fermieri** in practicile ce țin de reziliența la schimbările climatice în agricultură. Minimum **1,213** din ei vor beneficia de granturi în valoare de până la 1,000 dolari SUA (cu contribuția proprie de minimum 10%) pentru procurarea echipamentului agricol relevant (tocătoare pentru resturi vegetale; mașini de distribuție a îngrășămintelor organice; echipamente de producere a compostului; cultivatori; arzătoare de buruieni; unelte de mână și altele).

Desfășurarea seminarelor și distribuirea echipamentului în rândul fermierilor vor fi implementate cu suportul prestatorilor de servicii și partenerilor locali sub supravegherea UCIP IFAD.

1. **Obiective generale**

Scopul general al Proiectului Îmbunătățirea Capacităților pentru Transformarea Zonei Rurale (TRTP) este reducerea sărăciei și a imigrației din zonele rurale prin creșterea rezistenței micilor fermieri la schimbările climatice.

Obiectivul de dezvoltare al Proiectului este de a permite săracilor din mediul rural (în special tinerii, femeile și micii agricultori) să își mărească capacitatea de producție, rezistența la riscurile economice, de mediu și climatice și accesul la piețe.

1. **Obiectivele Sarcinii / Activităților**

Obiectivul acestei sarcini este de a angaja (în bază de contract de prestări servicii) un specialist cu normă întreagă, care va avea următoarele sarcini specifice:

* Coordonarea implementării seminarelor în rândul fermierilor.
* Monitorizarea și coordonarea activităților privind mobilizarea fermierilor, selecția beneficiarilor de granturi și donarea echipamentului.
* Selectarea și monitorizarea procurării și livrării echipamentului destinat fermierilor.
* Asigurarea implementării activităților în corespundere cu regulile proiectului, IFAD, Fondului de Adaptare și legislației naționale.
* Alte activități aferente competenței specialistului ș sarcinilor proiectului.

1. **Domeniul de activitate**

Specialistul granturi pentru reziliența la schimbările climatice va avea următoarele atribuții și responsabilități:

* Elaborează termenii de referință și conduce procesul de selecție a prestatorului de servicii responsabil pentru implementarea seminarelor în rândul fermierilor, Formarea Formatorilor, inclusiv elaborarea materialelor didactice și promoționale. Coordonează activitatea acestui prestator de servicii și relațiile contractuale cu UCIP IFAD.
* Stabilește relațiile de parteneriat și asigură elaborarea și semnarea acordurilor de colaborare cu partenerii locali (Crup-uri de Acțiune Locală, rețeaua LEADER, primării, ONG) monitorizarea și coordonarea activităților lor privind mobilizarea fermierilor, selecția beneficiarilor de granturi și donarea echipamentului.
* Elaborează criteriile de eligibilitate a beneficiarilor de granturi.
* Verifică rapoartele partenerilor, procesele verbale și listele beneficiarilor.
* Participă la selectarea echipamentului agricol care va fi donat fermierilor, inclusiv participă la selecția furnizorilor și elaborarea documentelor pentru licitație.
* Asigură semnarea contractelor de grant cu beneficiarii Proiectului.
* Participă la distribuirea echipamentului în rândul fermierilor și asigură semnarea facturilor fiscale.
* Introduce și menține în sistemul informațional datele privind beneficiarii de granturi, precum și granturile acordate, în conformitate cu cerințele stabilite în cadrul Proiectului;
* Transmite specialiștilor M&E a UCIP, informația, documentația necesară pentru elaborarea actelor de donație a grantului, acordă asistență necesară.
* Acordă suport în elaborarea rapoartelor anuale/bianuale ale Proiectului, transmite, la cerere, informațiile aferente implementării activității de finanțare cu grant;
* Monitorizează calitatea și menține evidența serviciilor prestate de către prestatorii de servicii contractați de către UCIP IFAD în vederea implementării activității de finanțare cu grant;
* Identifică constrângerile la implementarea activității, necesitățile de asistență pentru beneficiari, pregătește propuneri pentru acordarea asistenței necesare în vederea atenuării constrângerilor legate de implementarea activității de finanțare cu grant;
* Participă, la necesitate, la vizitele de monitorizare, inclusiv cu misiunile IFAD, la forumuri, ateliere de lucru, expoziții pentru promovarea și diseminarea informațiilor privind serviciile oferite de proiectele IFAD;
* Oferă suport la elaborarea publicațiilor și a materialelor informaționale;
* Alte sarcini desemnate de superior, conform atribuțiilor.

1. **Consolidarea capacităților și transferul de cunoștințe**

Specialistul va face schimb de cunoștințe cu colegii și alți actori din sector prin diferite mecanisme formale.

1. **Rapoartele și calendarul livrabilelor**

Specialistul va prezenta rapoarte lunare de activitate.

1. **Calificările și experiența Prestatorului de servicii**

***Criteriile de preselecție (lista scurtă) sunt:***

|  |  |
| --- | --- |
| **Criteriul** | **Punctajul** |
| **1. Calificări generale:** | **[25]** |
| Studii universitare (licență) în agricultura, finanțe, economie sau în domenii conexe.  Diplomă de master într-un domeniu relevant va fi considerată un avantaj. | 10 |
| Participarea la cursuri de formare specializată în domeniul dezvoltării agro-businessului si/sau tehnologiilor agricole pentru ultimii 5 ani. | 5 |
| Competențe profunde de utilizare a calculatorului, în special instrumentele de utilizare a Office (Word, Excel, etc) | 5 |
| Permis de conducere categoria B constituie un avantaj | 5 |
| **2. Experiență anterioară specifică în domeniul pentru postul vacant:** | **[35]** |
| Cel puțin 3 ani de experiență în domeniul administrării activităților de acordare a granturilor și/sau asistenței tehnice în cadrul proiectelor, finanțate din fonduri internaționale | 25 |
| Experiența în cardul proiectelor în domeniul finanțării rurale și/sau agricol constituie un avantaj. | 10 |
| **Competențe *(prin interviu pentru candidații care obțin cel puțin 42 de puncte la criteriile 1 și 2 de mai sus):*** | **[40]** |
| Competență tehnică (cunoașterea sectorului agroindustrial și competențe în domeniul finanțării și monitorizării investițiilor in agricultura*)* | 15 |
| Abilități de comunicare (abilități de facilitare a activității în grup), de networking și de coordonare cu diverse părți interesate | 10 |
| Competențe lingvistice: Cunoașterea fluentă a limbii române și o bună cunoaștere a limbii engleze și limbii ruse vorbite | 15 |
| **TOTAL** | **100** |

1. **Locul și perioada de implementare**

Specialistul își va desfășura activitatea în baza unui *contract de prestări servicii pe perioadă determinată (până la 31 martie 2027 - data de încheiere a Proiectului)* în baza unui program de lucru de 40 de ore săptămânal la Unitatea Consolidată de Implementare a Programelor IFAD cu sediul în orașul Chișinău, Av. Ștefan cel Mare nr. 162.

*Începutul preconizat al începerii atribuțiilor funcționale este luna iunie 2025.*

Pentru candidatul selectat va fi stabilită o perioadă de probă de o lună, care va începe de la data semnării contractului.

1. **Coordonarea proiectului**

Prestatorul de servicii selectat va coordona execuția proiectului și livrabilele cu Specialistul Fondului de Adaptare de la UCIP IFAD.

1. **Serviciile si facilitățile ce vor fi furnizate de Client**

Condițiile de lucru sunt obișnuite, la birou, cu deplasări pe distanțe scurte în țară. Birou cu condiții conforme normelor de securitate sanitară, cu echipamente specifice muncii de birou (calculator, xerox, imprimantă, fax, scanner, conexiune la internet etc.). Pentru vizitele pe teren, UCIP va asigura specialistul cu transport și/sau mijloc de transport.

1. **Serviciile și facilitățile care urmează să fie furnizate de către Prestatorul de Servicii**

Specialistul va trebui să asigure transportul propriu (spre și de la birou) și un instrument de comunicare personală.